Proiect

 Aprobat prin Hotărârea

Guvernului Republicii Moldova

Nr.\_\_\_\_\_\_din\_\_\_\_ \_\_\_\_2017

**Regulament privind ambalajele şi deşeurile de ambalaje**

Regulamentul privind ambalajele şi deşeurile de ambalaje (denumit în continuare – Regulament) reglementează ambalajele şi deşeurile de ambalaje în vederea gestionării acestora în scopul prevenirii sau reducerii impactului asupra mediului.

1. **Dispoziţii generale**
2. Prezentul regulament urmărește a preveni orice impact al ambalajelor și deșeurilor de ambalaje asupra mediului sau a reduce un astfel de impact, asigurând astfel un grad ridicat de protecție a mediului, și, pe de altă parte, să asigure funcționarea pieței și evitarea obstacolelor în calea comerțului și denaturarea, și limitarea concurenței.

1. Regulamentul stabilește măsurile destinate, ca prioritate, prevenirii producerii deșeurilor de ambalaje și, ca principii suplimentare, destinate reutilizării ambalajelor, reciclării și altor forme de recuperare a deșeurilor de ambalaje pentru reducerea eliminării finale a unor astfel de deșeuri.
2. Sunt supuse prevederilor prezentului regulament toate ambalajele plasate pe piaţa naţională, indiferent de materialul din care au fost realizate, fie ca sunt utilizate sau ca provin din industrie, birouri, magazine, servicii, din gospodăriile populaţiei sau din orice alte activităţi, precum şi toate deşeurile de ambalaje, indiferent de modul de generare.

1. Regulamentul se aplică cu respectarea cerințelor de calitate existente pentru ambalaje privind siguranţa, protecţia sănătăţii şi igiena produselor ambalate, a cerinţelor de transport şi a prevederilor legale privind gestionarea deşeurilor periculoase.
2. Gestionarea ambalajelor şi a deşeurilor de ambalaje trebuie să fie astfel organizată, încât să nu introducă bariere în calea comerţului.
3. În sensul prezentului regulament, termenii şi expresiile de mai jos au următoarele semnificaţii:
	1. **acord voluntar** – acord oficial încheiat între autorităţile publice competente şi reprezentanţii sectoarelor economice implicate, deschis tuturor partenerilor care doresc să se conformeze condiţiilor acordului, în vederea atingerii obiectivelor prevăzute în prezenta hotărâre;
	2. **agenți economici** – în ceea ce privește ambalajele, înseamnă furnizorii de materiale de ambalare, producătorii de ambalaje şi produse ambalate, importatorii, comercianţii, distribuitorii, autorităţile publice şi organizaţiile neguvernamentale;

**c. ambalaje** – toate produsele definite la art. 54 din Legea nr. 209 din 29 iulie 2016 privind deșeurile.

Ambalajul constă numai din:

* ambalaj primar – ambalaj de vânzare – ambalaj conceput şi realizat pentru a îndeplini funcţia de unitate de vânzare, pentru utilizatorul final sau consumator, în punctul de achiziţie;
* ambalaj secundar – ambalaj grupat, supra-ambalaj – ambalaj conceput pentru a constitui la punctul de achiziţie o grupare a unui număr de unităţi de vânzare, indiferent dacă acesta este vândut ca atare către utilizator sau consumatorul final ori dacă el serveşte numai ca mijloc de umplere a rafturilor în punctul de vânzare; el poate fi separat de produs fără a afecta caracteristicile produsului;
* ambalaj terţiar – ambalaj pentru transport – ambalaj conceput pentru a uşura manipularea şi transportul unui număr de unităţi de vânzare sau ambalaje grupate, în scopul prevenirii deteriorării în timpul manipulării ori transportului. Ambalajul pentru transport nu include containerele rutiere, feroviare, navale sau aeriene.

Criteriile care stau la baza definirii unui obiect ca ambalaj sunt:

1. un obiect se consideră ambalaj dacă îndeplineşte condiţiile din definiţie fără prejudiciul altor funcţii pe care acesta le poate îndeplini suplimentar, în măsura în care acesta nu face parte integrantă din produs, fiind necesar pentru a conţine, a susţine sau a păstra produsul pe toată durata de viaţă a acestuia, iar toate elementele sale sunt destinate a fi utilizate, consumate sau eliminate împreună cu produsul.

Acestea includ, dar nu se limitează la: cutiile pentru dulciuri, foliile care învelesc carcasele de compact discuri, pungile în care se expediază cataloage și reviste (cu o revistă înăuntru), șervețelele dantelate pentru prăjituri vândute împreună cu prăjiturile, rolele, tuburile și cilindrii în jurul cărora este înfășurat un material flexibil (de exemplu, folie de plastic, folie de aluminiu, hârtie), cu excepția rolelor, tuburilor și cilindrilor destinați a fi părți ale unor echipamente de producție și care nu se utilizează cu scopul de a prezenta un produs ca unitate de vânzare, ghivecele pentru flori destinate exclusiv vânzării și transportării plantelor și care nu sunt destinate păstrării împreună cu planta pe parcursul vieții acesteia, flacoanele din sticlă pentru soluții injectabile, suporturile pentru compact discuri (vândute împreună cu compact discurile și care nu sunt destinate utilizării ca mijloc de depozitare), umerașele pentru haine (vândute împreună cu un articol de îmbrăcăminte), cutiile de chibrituri, sistemele de izolare sterilă (pungi, tăvi și materiale necesare menținerii sterilității produsului), capsulele pentru băuturi (de exemplu, cafea, cacao, lapte) care rămân goale după utilizare, buteliile din oțel reîncărcabile, utilizate pentru diferite tipuri de gaz, cu excepția extinctoarelor.

Nu constituie ambalaje (lista nu are caracter exhaustiv): ghivecele pentru flori destinate păstrării împreună cu planta pe parcursul vieții acesteia, cutiile pentru scule, pliculețele pentru ceai, învelișurile de ceară din jurul brânzei, membranele mezelurilor, umerașele pentru haine (vândute separat), capsulele de cafea, dozele de cafea din folie de aluminiu și dozele de cafea din hârtie de filtru care sunt aruncate împreună cu cafeaua după utilizare, cartușele pentru imprimante, carcasele pentru compact discuri, DVD-uri și casete video (vândute cu un compact disc, un DVD sau o casetă video înăuntru), suporturile pentru compact discuri (vândute goale și destinate utilizării ca mijloc de depozitare), capsulele solubile pentru detergenți, lumânările pentru morminte (recipientele pentru lumânări), râșnițele mecanice (integrate în recipiente reîncărcabile, de exemplu râșnițele de piper reîncărcabile).

1. obiectele proiectate şi destinate a fi umplute la punctele de vânzare, precum şi obiectele "de unică folosinţă", vândute umplute sau destinate a fi umplute în punctele de desfacere, sunt considerate ambalaje dacă îndeplinesc funcţia de ambalare.

Exemple ilustrative:

Constituie ambalaje, dacă au fost concepute pentru a fi umplute la punctul de vânzare: pungile din plastic sau din hârtie, farfuriile și paharele de unică folosință, folia alimentară aderentă, pungile pentru sandwich-uri, folia de aluminiu, husele din folie de plastic pentru protejarea hainelor curățate în curățătorii.

Nu constituie ambalaje: paletele de amestecat, tacâmurile de unică folosință, hârtia de împachetat (vândută separat), formele din hârtie pentru copt (vândute goale), șervețelele dantelate pentru prăjituri vândute fără prăjituri.

1. componentele ambalajelor şi elementele auxiliare integrate în ambalaje sunt considerate ca parte din ambalajul în care sunt integrate. Elementele auxiliare agăţate direct de produs sau ataşate de acesta care îndeplinesc funcţii de ambalaj sunt considerate ambalaje dacă nu sunt parte integrantă a produsului şi dacă nu toate elementele lor sunt destinate a fi utilizate, consumate sau eliminate împreună cu produsul.

Exemple ilustrative:

Constituie ambalaje: Etichetele agățate direct de produs sau atașate acestuia.

Constituie parte a unui ambalaj: peria de rimel care face parte din capacul recipientului, etichetele adezive atașate unui alt articol de ambalaj, capsele metalice, manșoanele din plastic, dispozitivul de măsurare-dozare care face parte din sistemul de închidere al recipientului pentru detergenți, râșnițele mecanice (integrate în recipiente fără posibilitate de reîncărcare, pline cu un anumit produs, de exemplu râșnițele de piper pline cu piper).

Nu constituie ambalaje: etichetele de identificare prin radiofrecvență (RFID).

**d. ambalaj reutilizabil** – ambalaj care este supus operației prevăzute la lit. r.

Ambalajul reutilizabil se consideră introdus pe piaţă atunci când este făcut disponibil de către producător pentru prima dată, în scopul reutilizării, împreună cu produsul pe care este destinat să îl conţină, să îl protejeze, să îl manipuleze, să îl distribuie sau să îl prezinte.

Ambalajul reutilizabil devine deşeu de ambalaj atunci când nu mai poate fi reutilizat. Ambalajul reutilizabil nu se consideră deşeu de ambalaj atunci când este returnat pentru a fi reutilizat.

Ambalajul reutilizabil nu se consideră ambalaj introdus pe piaţă atunci când este reutilizat pentru ambalarea unui produs şi făcut disponibil din nou.

Cantitatea de deşeuri de ambalaje reutilizabile generate într-un an se consideră a fi egală cu cantitatea de ambalaje reutilizabile introduse pe piaţa naţională în anul respectiv;

1. **ambalaj de desfacere** – ambalaj care îndeplineşte criteriul ii de la punctul **c**;
2. **ambalaj compozit** – ambalaj confecţionat din materiale diferite care nu pot fi separate manual, nici unul dintre aceste materiale neavând o pondere semnificativă pentru a putea fi încadrate la acel tip de material;
3. **costuri nete de gestionare** - costuri de colectare separată, transport, stocare temporară și de sortare din care se scad veniturile dobândite din vânzările de materii prime secundare obținute din deșeurile de ambalaje;
4. **deșeuri de ambalaje municipale** – deșeuri de ambalaje rezultate din gospodăriile populației sau deșeurile de ambalaje rezultate de la persoanele juridice care din punctul de vedere al naturii și al compoziției sunt comparabile deșeurilor de ambalaje rezultate din gospodăriile populației;
5. **deşeuri de ambalaje generate** – cantitatea de ambalaje care devin deşeuri pe teritoriul naţional, după ce acestea au fost utilizate pentru a conţine, a proteja, a livra şi a prezenta produse. Deşeurile de ambalaje generate nu includ reziduurile de orice fel, rezultate din producţia de ambalaje şi de materiale de ambalare ori din orice alt proces de producţie.

În sensul prezentei hotărâri, cantitatea de deşeuri de ambalaje generate într-un an se consideră a fi egală cu cantitatea de ambalaje introdusă pe piaţa naţională în anul respectiv;

1. **deşeuri de ambalaje reciclate** – cantitatea de deşeuri de ambalaje generate care este reciclată, indiferent dacă reciclarea se face în ţară, într-un stat membru al Uniunii Europene sau în afara Comunităţii Europene;
2. **deşeuri de ambalaje valorificate** – cantitatea de deşeuri de ambalaje generate pe plan naţional care este valorificată, indiferent dacă valorificarea se face în ţară, într-un stat membru al Uniunii Europene sau în afara Comunităţii Europene;
3. **eliminare** – oricare dintre operaţiile aplicabile prevăzute în Anexa 1 la Legea nr. 209 din 29.07.16 privind deșeurile;
4. **obiectiv de reciclare** – cantitatea totală de deşeuri de ambalaje reciclate, raportată la cantitatea totală de deşeuri de ambalaje generate;
5. **obiectiv de valorificare** – cantitatea totală de deşeuri de ambalaje valorificată, raportată la cantitatea totală de deşeuri de ambalaje generată;
6. **prevenire** – reducerea cantității și nocivității pentru mediu a:

— materialelor și a substanțelor conținute în ambalaje și deșeurile de ambalaje;

— ambalajelor și a deșeurilor de ambalaje la nivel de proces de producție și în etapele de comercializare, distribuție, utilizare și eliminare,

în special prin dezvoltarea de produse și tehnologii „curate”;

1. **reciclarea deşeurilor de ambalaje** – reprelucrarea într-un proces de producție a deșeurilor în scopul original sau în alte scopuri, inclusiv reciclarea organică, cu excepția recuperării energiei;
2. **reciclare organică** – tratare aerobă (compostare) sau anaerobă (biometanizare), în condiţii controlate și utilizând microorganisme, a părţilor biodegradabile ale deşeurilor de ambalaje, care produc reziduuri organice stabilizate sau metan. Depozitarea în depozite nu poate fi considerată reciclare organică;
3. **reutilizarea ambalajelor** – orice operație prin care ambalajul, conceput și proiectat pentru a realiza în cadrul ciclului său de viață un număr minim de parcursuri sau rotații, este reumplut sau utilizat în același scop pentru care a fost conceput, cu sau fără suportul produselor auxiliare prezente pe piață, dând posibilitatea ambalajului să fie reumplut; astfel de ambalaje refolosite vor deveni deșeuri de ambalaje atunci când nu vor mai putea fi refolosite;
4. **sistem colectiv** - sistem nonprofit, cu drept de proprietate asupra deşeurilor, organizat de către agenții economici responsabili pentru ambalaje, potrivit prezentului Regulament cu scopul preluării și ducerii la îndeplinire a obligaţiilor cu privire la gestionarea deşeurilor de ambalaje;
5. **sistem depozit** – sistem prin care cumpărătorul, la achiziţionarea unui produs ambalat într-un ambalaj refolosit, plăteşte vânzătorului o sumă de bani care îi este rambursată atunci când ambalajul este returnat;
6. **valorificare** – orice operaţie aplicabilă deşeurilor de ambalaje, prevăzută în Anexa 2 la Legea 209 din 29.07.16 privind deșeurile;

**II**. **Prevenire**

1. Academia de Științe a Moldovei promovează programe de cercetare cu privire la fabricarea, compoziţia, caracterul reutilizabil şi valorificabil al ambalajelor, precum şi cu privire la optimizarea modului de ambalare şi a formei ambalajelor în vederea reducerii consumului specific de material pe tip de ambalaj şi produs.
2. Agenții economici prevăzuţi la punctul 14 din prezentul Regulament au obligaţia de a implementa măsuri de prevenire a generării de deșeuri, inclusiv privind reducerea consumului specific de material pe tip de ambalaj şi produs.

**III. Cerințe esențiale**

1. Se permite punerea la dispoziție pe piaţă numai a ambalajelor care respectă cerinţele esenţiale prevăzute la art. 54 din Legea 209 din 29 iulie 2016 privind deșeurile.
2. Este interzisă obstrucţionarea plasării pe piaţă a ambalajelor care îndeplinesc cerinţele esenţiale prevăzute la art. 54 din Legea 209 din 29 iulie 2016 privind deșeurile.
3. Se consideră că sunt respectate cerinţele esenţiale prevăzute la art. 54 din Legea 209 din 29 iulie 2016 privind deșeurile, dacă ambalajele sunt conforme cu standardele naționale relevante.

**IV. Valorificarea și reciclarea**

1. Obiectivele privind valorificarea şi, respectiv, reciclarea deşeurilor de ambalaje, care trebuie atinse la nivel naţional, etapizat, potrivit anexei nr. 1 la prezentul Regulament, nu mai târziu de anul **2025** sunt următoarele:

a) valorificarea a minimum **60%** din greutatea deşeurilor de ambalaje;

b) reciclarea a minimum **55%** din greutatea totală a materialelor de ambalaj conţinute în deşeurile de ambalaje, cu realizarea următoarelor valori minime pentru reciclarea fiecărui tip de material conţinut în deşeurile de ambalaje:

- 60% din greutate pentru sticlă,

- 60% din greutate pentru hârtie/carton,

- 50% din greutate pentru metal,

- 15% din greutate pentru lemn,

- 22,5% din greutate pentru plastic, considerându-se numai materialul reciclat sub formă de plastic.

1. În vederea realizării obiectivelor prevăzute la pct. 12, deşeurile de ambalaje exportate, cu respectarea prevederilor legale privind transferul deşeurilor, sunt luate în considerare pentru atingerea obiectivelor de valorificare şi, respectiv, de reciclare, numai dacă există dovada că operaţiunile de valorificare și/sau de reciclare s-au desfăşurat în condiţii aproximativ echivalente celor prevăzute în legislaţia din domeniu.
2. Agenții economici sunt responsabili pentru ambalajele devenite deşeuri pe teritoriul național, după cum urmează:
3. agenții economici care plasează pe piaţa naţională produse ambalate sunt responsabili pentru deşeurile de ambalaje generate de ambalajele primare, secundare şi terţiare folosite pentru ambalarea produselor pe care le plasează pe piaţa naţională, cu excepţia ambalajelor de desfacere;
4. agenții economici care supra-ambalează produse ambalate în vederea revânzării/redistribuirii pe piaţa naţională sunt responsabili pentru ambalajele utilizate pentru supra-ambalare;
5. agenții economici care fabrică/importă pentru piaţa naţională ambalaje de desfacere, inclusiv pungi de cumpărături din plastic sunt responsabili pentru respectivele ambalaje;
6. agenții economici care dau spre închiriere ambalaje, sub orice formă, cu titlu profesional sunt responsabili pentru respectivele ambalaje.
7. Responsabilitățile agenților economici prevăzuți la punctul 14 din prezentul Regulament se pot realiza:

a) individual, pentru ambalajele propriilor produse;

b) printr-un sistem colectiv autorizat de organul central de mediu al administrației publice.

1. Agenţii economici prevăzuţi la punctul 14 din prezentul Regulament care îşi îndeplinesc responsabilităţile individual, au aceleaşi drepturi şi obligaţii precum sistemul colectiv.
2. Autorizarea sistemelor colective se realizează în conformitate cu prevederile art. 25 al Legii 209 din 29 iulie 2016 privind deșeurile.
3. Sistemele colective prevăzute la pct. 17 au dreptul să îşi desfăşoare activitatea numai dacă au obţinut şi deţin autorizația de desfăşurare a activităţilor ce ţin de implementarea responsabilităţii extinse a producătorului, în conformitate cu art. 25, alin (6) al Legii nr. 209 din 29 iulie 2016 privind deşeurile, care include planul de operare, elaborat și aprobat în conformitate cu cerințele [anexei](#_Anexa_XX) 2 la prezentul Regulament.
4. Pentru a deține autorizație de mediu pentru gestionarea deșeurilor, sistemele colective trebuie:
5. să stabilească aceleași condiții contractuale pentru toți agenții economici de la care preiau responsabilitățile;
6. să preia responsabilitățile pentru oricare agent economic prevăzut la punctul 14 din prezentul Regulament care acceptă condițiile contractuale;
7. să asigure acoperirea întregii zone în care sunt comercializate produsele agenților economici de la care au preluat responsabilitatea;
8. să stabilească tarifele pe care le percep de la agenții economici prevăzuți la punctul 14 din prezentul Regulament la un nivel corespunzător atât atingerii obiectivelor minime prevăzute în anexa nr. 1, dar și gestionării tuturor cantităților de deșeuri de ambalaje pentru care este solicitat de către unităţile administrativ-teritoriale și de agenții economici prevăzuți la punctul 14 să le gestioneze.
9. Sistemul colectiv este obligat:
10. să încheie contracte de aderare la sistemul colectiv cu oricare dintre producătorii care solicită acest lucru şi care acceptă condiţiile contractuale. Sistemul colectiv nu poate refuza cererea de aderare, cu excepția cazului când prezintă o justificare întemeiată și primește aprobarea organului central de mediu al administrației publice;
11. să asigure preluarea de la stațiile de sortare a deșeurilor de ambalaje pentru care sunt responsabile, să plătească unităţilor administrativ-teritoriale costurile nete de gestionare aferente deșeurilor de ambalaje și să asigure, la solicitarea unităţilor administrativ-teritoriale încredințarea lor unui valorificator autorizat;
12. să asigure preluarea deșeurilor de ambalaje rezultate din activitatea comercială sau de producţie a agenților economici, la solicitarea acestora și să asigure încredințarea lor unui valorificator autorizat;
13. să asigure încredințarea spre valorificare cel puțin la nivelul obiectivelor anuale prevăzute în anexa nr. 1 raportate la cantitatea de ambalaje pentru care au preluat responsabilitatea.
14. Pentru îndeplinirea obligației prevăzute la punctul 19 din prezentul Regulament, sistemul colectiv poate avea și calitatea de comerciant de deșeuri, în condițiile Legii nr. 209 din 29 iulie 2016 privind deșeurile, prin investirea profitului în propriul sistem.
15. Unităţile administrativ-teritoriale sau, după caz, asociațiile de dezvoltare interraională sunt responsabile pentru deșeurile de ambalaje din deșeurile municipale și au obligația să asigure, prin intermediul operatorului de salubrizare, colectarea separată, transportul către instalaţiile de sortare, sortarea deşeurilor menajere și similare care includ deșeurile de ambalaje și încredințarea acestora, direct sau prin intermediul sistemelor colective, spre valorificare.
16. Agenții economici prevăzuți la punctul 14 din prezentul Regulament sunt obligați să asigure returnarea ambalajelor folosite sau colectarea deșeurilor de ambalaje de la distribuitori prin sistemele colective, cel puțin fără a solicita plată de la aceștia și să asigure încredințarea lor unui valorificator autorizat.
17. Deşeurile de ambalaje generate în alt stat, care sunt importate în vederea valorificării/reciclării, nu se consideră ca fiind deşeuri de ambalaje gestionate pentru îndeplinirea obiectivelor naţionale din prezentul Regulament.
18. În cazul în care sistemul colectiv nu îndeplinește cel puțin obiectivele anuale prevăzute în anexa nr. 1 la prezentul Regulament, el este obligat, pentru atingerea obiectivelor, să plătească la autoritatea publică responsabilă de colectarea acestor plăți o sumă egală cu prețul plătit pe tona reciclată de către agenții economici care au predat responsabilitățile, înmulțit cu cantitatea de deșeuri de ambalaje nevalorificată.
19. Sistemul colectiv este obligat să transmită organului central de mediu al administrației publice, până în data de 31 ianuarie a fiecărui an, prețul plătit pe tona reciclată de agenții economici responsabili în anul precedent.
20. În cazul în care agenții economici prevăzuți la punctul 14 din prezentul Regulament, care își îndeplinesc responsabilitățile individual, nu îndeplinesc cel puțin obiectivele anuale prevăzute în anexa nr. 1, sunt obligați, pentru atingerea obiectivelor, să plătească la autoritatea publică responsabilă de colectarea acestor plăți o sumă egală cu prețul plătit pe tona reciclată de agenții economici responsabili la sistemul colectiv, înmulțit cu cantitatea de deșeuri de ambalaje nevalorificată.
21. Sumele datorate la autoritatea publică responsabilă de colectarea acestor plăți prevăzute la punctele 25 și 27 se plătesc până la data de 31 martie a anului următor celui pentru care nu s-au realizat obiectivele.
22. Fac excepție de la pct. 27 agenții economici prevăzuți la pct. 14 din prezentul Regulament, care își onorează obligațiunile individual și achită la autoritatea publică responsabilă taxa pentru ambalajele care, în procesul utilizării cauzează poluarea mediului, în conformitate cu prevederile Legii nr. 1540 din 25 februarie 1998 privind plata pentru poluarea mediului.
23. Agenții economici prevăzuţi la pct. 14 din prezentul Regulament, care îşi îndeplinesc în mod individual obligaţiile au dreptul să îşi desfăşoare activitatea numai dacă deţin un plan de operare elaborat și aprobat în conformitate cu cerințele Anexei nr. 2. În scopul aprobării planului de operare, aceștia depun, de rând cu planul de operare, dosarul în conformitate cu prevederile art. 25, alin (4) al Legii nr. 209 din 29 iulie 2016 privind deșeurile.

**V. Autorizarea**

**31.** Conform prevederilor art. 25 al Legii nr. 209 din 29 iulie 2017 privind deşeurile, agenții economici care efectuează operaţiuni de valorificare a deșeurilor de ambalaje, trebuie să deţină autorizaţie de mediu pentru gestionarea deşeurilor, cu indicarea explicită a operațiunilor de valorificare și eliminare pe care le poate aplica asupra acestora, conform Anexei 1 și 2 din Lege.

1. Derogările de la obligaţia de autorizare se acordă numai cu respectarea prevederilor art. 27 și 28 al Legii 209 din 29 iulie 2017 privind deșeurile.
2. Agenții economici ce își onorează obligațiunile individual și sistemele colective notifică autoritatea competentă printr-o scrisoare despre intenţia de a desfăşura activitatea în anul următor. Scrisoarea de intenţie se transmite până la data de 20 noiembrie a fiecărui an.
3. Agenții economici ce își onorează obligațiunile individual și sistemele colective transmit anual spre aprobare autorității competente un raport de audit financiar extern conform Standardelor naţionale de audit, precum şi un raport de audit operaţional extern întocmit potrivit [Anexei 3](#annexXY)  "Cerinţe minime pentru efectuarea auditului operaţional extern pentru solicitanţii auditului", până la 15 mai a anului următor pentru care se realizează auditurile externe.
4. Sistemele colective transmit, până la 1 iunie, producătorilor pentru care au preluat responsabilitatea, rezultatul auditului financiar extern şi al celui operaţional extern realizate pentru anul anterior.
5. Agenții economici ce își onorează obligațiunile individual raportează anual autorității de reglementare îndeplinirea planului de operare, elaborat în conformitate cu art. 25, alin (6) al Legii nr. 209 din 29 iulie 2016 privind deşeurile, cantitatea de deșeuri colectată, recuperată sau eliminată, primind o aprobare anuală.
6. Autoritatea de reglementare nu va acorda aprobarea anuală, în cazul în care:
7. agentul economic ce își onorează obligațiunile individual sau sistemul colectiv nu a transmis autorității competente raportul de audit financiar extern şi raportul de audit operaţional extern până la data de 15 mai a anului următor celui pentru care se realizează respectivele audituri externe.
8. sistemul colectiv nu a respectat obligaţiile specificate în art. 22 din prezentul Regulament;
9. sistemul colectiv nu a afișat valoarea tarifelor de preluare a responsabilităţii de gestionare a deșeurilor de ambalaje pe fiecare categorie în parte pentru care a solicitat şi a primit autorizație, pe site-ul propriu, în termen de 15 zile de la emiterea autorizației;
10. sistemul colectiv nu a afișat lista cu producătorii afiliaţi sistemului colectiv, pe site-ul propriu, în termen de 15 zile de la emiterea autorizației şi actualizarea ei când este cazul.
11. Autoritatea de reglementare va sesiza autoritatea de supraveghere și control pentru aplicarea în mod corespunzător a sancţiunilor conforme pct. 50 al prezentului Regulament, urmare analizării raportului de audit financiar extern şi a raportului de audit operaţional extern al planului de operare al agentului economic ce își onorează obligațiunile individual și al sistemului colectiv ce constată neîndeplinirea obiectivelor de valorificare a acestora prevăzute la pct. 12 al prezentului Regulament.
12. Măsura de neacordare a aprobării anuale poate fi aplicată numai după ce sistemului colectiv i se acordă dreptul pentru remedierea situaţiei constatate, în termen de 30 de zile de la data comunicării.
13. Autoritatea de reglementare comunică sistemului colectiv dreptul de remediere în termen de 10 zile de la data constatării a cel puţin uneia din situaţiile prevăzute la pct. 37.
14. În termen de 30 de zile de la transmiterea remedierii situaţiei de către sistemul colectiv, autoritatea de reglementare comunică decizia cu privire la aplicarea sancțiunilor.
15. Măsura de neacordare a aprobării anuale pentru sistemele colective nu împiedică derularea activităţii în anul următor.
16. În cazul neacordării aprobării anuale în doi ani succesivi, autoritatea de reglementare poate iniția procedura de retragere a autorizației de mediu pentru gestionarea deșeurilor, în conformitate cu art. 11 al Legii nr. 160 din 22 iulie 2011 privind reglementarea prin autorizare a activităţii de întreprinzător.
17. Agenții economici ce își onorează obligațiunile individual care nu au primit aprobarea anuală într-un an sunt obligaţi, începând cu anul imediat următor, la transferarea responsabilităţii îndeplinirii obiectivelor către un sistem colectiv autorizat, în termen de 45 de zile de la comunicarea măsurii de neacordare a aprobării anuale şi la notificarea autorității de reglementare, în acest sens.
18. Agenții economici ce își onorează obligațiunile individual se radiază de drept din Lista producătorilor de ambalaje, în situaţia în care acestuia nu i s-a acordat aprobarea anuală şi nu îşi transferă responsabilităţile îndeplinirii obiectivelor către un sistem colectiv autorizat. În cazul radierii din Lista producătorilor de ambalaje este interzisă plasarea pe piaţă a ambalajelor, până în momentul obţinerii un nou număr de înregistrare.

**VI. Sisteme de returnare și colectare**

1. Persoanele juridice care generează ambalaje folosite și/sau deșeuri de ambalaje rezultate din activitatea de comerț sau de producție au obligaţia:

a) să returneze ambalajele folosite către furnizori sau ;

b) să predea/comercializeze ambalajele folosite și/sau deșeurile de ambalaje către un colector autorizat.

1. Colectorii autorizați care nu colaborează cu un sistem colectiv sunt obligaţi să asigure reciclarea deșeurilor de ambalaje colectate sau valorificarea acestora, în cazul în care nu pot fi reciclate.
2. Persoanele fizice şi juridice care generează ambalaje municipale au obligaţia să le predea operatorilor de salubrizare, iar în cazul ambalajelor folosite, au obligația să le predea la punctele de colectare existente în cadrul suprafețelor de vânzare cu amănuntul.
3. Agenții economici care plasează pe piața națională sau care distribuie produse ambalate în ambalaje refolosibile și/sau pungi de transport din plastic sunt obligaţi să primească ambalaje refolosibile, respectiv pungile de transport din plastic și să ramburseze valoarea de depozit.
4. Agenții economici care comercializează către consumatorii finali produse ambalate în ambalaje refolosibile și/sau pungi de transport din plastic sunt obligaţi să organizeze puncte de colectare a acestora, să primească ambalajele refolosibile și pungile de transport din plastic la schimb și, după caz, să ramburseze valoarea de depozit.
5. Obligaţia prevăzută la punctul 49 și 50 se limitează la ambalajele refolosibile în care sunt ambalate produsele pe care aceştia le comercializează, respectiv la pungile de transport din plastic comercializate/distribuite.
6. Lista ambalajelor reutilizabile pentru care se aplică, în mod obligatoriu, sistemul depozit se stabilesc de comun acord cu organul central de mediu al administrației publice, în termen de 6 luni de la intrarea în vigoare a prezentului Regulament. Valoarea de depozit se propune de către agenții economici care utilizează astfel de ambalaje.
7. Agenții economici care comercializează produse ambalate în ambalaje refolosibile sunt obligaţi să asigure preluarea acestora încă 6 luni de la data încetării utilizării lor.
8. Se interzice distribuirea gratuită a pungilor din plastic, cu excepția pungilor din plastic foarte subțire.

**VII. Sistemul de identificare și marcaj**

1. Agenții economici producători/importatori de ambalaje şi/sau de produse ambalate care marchează ambalajele pentru a facilita colectarea, refolosirea și valorificarea, inclusiv reciclarea acestora, au obligația să aplice sistemul de identificare şi marcaj a materialelor de ambalaj prevăzut în anexa nr. 4 la prezentul Regulament, astfel încât ambalajele să conțină indicații privind natura materialului sau a materialelor de ambalaj folosite, pentru a permite identificarea și clasificarea în sectorul în cauză.
2. Marcajul se aplică direct pe ambalaj sau pe etichetă şi trebuie să fie vizibil, lizibil şi durabil, chiar şi după deschiderea ambalajului.
3. Agenții economici care comercializează produse ambalate în ambalaje primare refolosibile sunt obligaţi să informeze consumatorii asupra caracterului refolosibil al ambalajului, după caz asupra valorii de depozit şi asupra sistemului de colectare a acestora.

**VIII. Raportarea**

1. Agenții economici prevăzuți la punctul 14 din prezentul Regulament sunt obligați să se înregistreze în Registrul „Managementul deşeurilor” prevăzut la art. 12 din Legea 209 din 29 iulie 2016 în termen de 3 luni de la intrarea în vigoare a prezentului Regulament.
2. Agenții economici prevăzuți la punctul 14 din prezentul Regulament sunt obligați să țină evidența ambalajelor pentru care sunt responsabili, distinct pentru:

a) ambalajele totale plasate pe piață; și

b) ambalajele destinate să devină deșeuri de ambalaje municipale.

1. În cazul în care obligațiile privind gestionarea deșeurilor de ambalaje se realizează printr-un sistem colectiv, agenții economici prevăzuți la punctul 14 din prezentul Regulament sunt obligați să declare sistemului colectiv cantitățile de ambalaje, distinct, potrivit evidenței de la punctul 59.
2. Începând cu anul imediat următor anului în care intră în vigoare prezentul Regulament, agenții economici care îşi îndeplinesc responsabilitățile individual, sistemele colective, agenții economici care colectează deşeuri de ambalaje, agenții economici care valorifică deşeuri de ambalaje şi unităţile administrativ–teritoriale sau, după caz, asociaţiile de dezvoltare interraională au obligaţia să furnizeze, anual, organului central de mediu al administrației publice informaţii reale privind gestionarea ambalajelor şi a deşeurilor de ambalaje, ținând cont de codurile de identificare a deșeurilor prevăzute în Lista deșeurilor, inclusiv a deșeurilor periculoase.
3. Ambalajul compozit se raportează corespunzător la materialul preponderent ca greutate.
4. La solicitarea autorităților competente, agenții economici, autorităţile şi instituţiile administraţiei publice locale au obligația să justifice, prin documente confirmative, corectitudinea datelor raportate.
5. Raportarea datelor se face în format electronic, la SIA MD, până la data de 30 aprilie a anului ce urmează după anul gestionar, potrivit tabelelor din anexa nr. 5 la prezentul Regulament.

# **IX. **Controlul.****

1. Nerespectarea prevederilor prezentului Regulament constituie contravenţie şi se sancţionează conform prevederilor Legii nr. 209 din 29 iulie 2016 privind deşeurile şi a Codului Contravenţional nr. 218 din 24 octombrie 2008.

**X. Dispoziţii finale**

**66.** Prevederile prezentului Regulament intră în vigoare în timp de şase luni de la data publicării.

**Anexa Nr. 1**

**ETAPIZAREA
obiectivelor de valorificare şi de valorificare prin reciclare, globale şi pe tip de material de ambalare, la nivel naţional, pentru perioada 2019 - 2025**

|  |  |  |  |
| --- | --- | --- | --- |
| **Anul** | **Obiectivul minim de valorificare prin reciclare/tip de material (%)** | **Obiectivul global de valorificare prin reciclare \*)****(%)** | **Obiectivul global de valorificare \*\*)****(%)** |
| **Hartie și carton** | **Plastic** | **Sticlă** | **Metale** | **Lemn** |
| 2019 | 15 | 10 | 15 | 10 | 5 | 15 | 17 |
| 2020 | 20 | 11 | 20 | 20 | 5 | 20 | 22 |
| 2021 | 25 | 12 | 25 | 25 | 5 | 25 | 27 |
| 2022 | 30 | 14 | 30 | 30 | 5 | 30 | 32 |
| 2023 | 40 | 16 | 40 | 35 | 10 | 35 | 37 |
| 2024 | 45 | 18 | 45 | 40 | 10 | 40 | 42 |
| 2025 | 50 | 20 | 50 | 45 | 10 | 45 | 50 |
|  |  |  |  |  |  |  |  |

\*) Procentajul minim din masa totală a materialelor de ambalaj conţinute în deşeurile de ambalaje.

\*\*) Procentajul minim din masa deşeurilor de ambalaje.

NOTĂ:
Ambalajele compozite se încadrează în funcţie de materialul preponderent.

**Anexa Nr. 2**

# Structura planului de operare al sistemului individual și colectiv

Structura planului de operare, stabilit în conformitate cu prevederile art. 25, alin. (6) al Legii nr. 209 din 29 iulie 2016 privind deșeurile:

 ***1. Date de identificare:***

1. date de identificare;
2. adresa juridică și indicarea adreselor tuturor filialelor din țară, după caz;
3. datele de contact;
4. cuprinsul planului de operare;
5. numele și funcția semnatarului planului de operare;

Pentru producătorii care își onorează responsabilitatea în mod colectiv, planul de operare reprezintă un plan comun.

Suplimentar la cerințele menționate în literele a)-e) un plan colectiv conține cel puțin o descriere a:

- producătorilor care prezintă planul colectiv

- angajamentelor specifice și obiectivelor fiecărui producător.

***2. Obiectul planului de operare:***

a) indicarea categoriei/categoriilor de deșeuri care fac obiectul planului de operare și originea acestuia (gospodării casnice/business);

b) descrierea clară a tuturor ambalajelor pe care compania le plasează pe piață ca producător/importator cu indicarea tipului de ambalaj;

c) cantitățile anuale estimate de ambalaje care fac obiectul planului de operare pe tip de ambalaj;

1. ***Acțiuni***

a) descrierea modului în care sunt îndeplinite măsurile menționate la punctul 2, în special descrierea următoarelor:

i) măsuri referitoare la colectarea selectivă a deșeurilor de ambalaje;

ii) măsuri pentru colectarea optimă și maximă a deșeurilor de ambalaje;

iii) măsuri privind tratarea optimă a deșeurilor de ambalaje, în conformitate cu cerințele de mediu. Acțiuni pentru atingerea obiectivelor de reciclare stabilite de Regulament pe durata planului, atașând o listă de operatori pentru reutilizare și reciclare, inclusiv dovezi de colaborare;

iiii) măsuri privind înregistrarea corectă a fluxurilor de deșeuri;

iiiii) măsuri privind acoperirea costurilor de operare a punctelor de colectare municipale;

iiiiii) măsuri privind sensibilizarea între diferite grupuri-țintă;

b) rețeaua punctelor de colectare, cu indicarea adreselor exacte unde pot fi livrate deșeurile de ambalaje;

c) raportarea anuală în SIAMD, în conformitate cu punctul 64 din prezentul Regulament, a următoarelor infromații:

- Cantitatea totală de ambalaje (în kg), în funcție de tip, plasată pe piață;

- Cantitatea totală de ambalaje (în kg), în funcție de tip, colectată pentru atingerea țintelor la fiecare punct de colectare;

- Cantitatea totală de ambalaje propuse fiecărui centru de valorificare;

- Cantitatea totală de ambalaje reutilizate;

- O listă a agenților economici autorizați care colectează deșeuri de ambalaje, le sortează pentru reutilizare și/sau le valorifică, pe tip de ambalaj (în interiorul sau în afara țării)

- Un raport privind controlul datelor menționate în raportul anual, validat de un organism independent de control/audit/inspecție.

1. ***Planul financiar***

Un plan financiar pe durata planului de operare, care stabilește nivelul garanției financiare și este justificat de structura estimată a costurilor (cantitatea de ambalaje introduse pe piață, randamentul procentual, procentul de reutilizare, costurile operaționale).

Garanție financiară trebuie să corespundă costurilor estimate pentru ca organul central de mediu al administrației publice să își asume obligația de preluare a deșeurilor de ambalaje timp de 6 luni.

 Dovada garanției financiare se furnizează în termen de 30 de zile de la primirea aprobării de către autoritatea competentă a planului de operare.

1. ***Angajamente***

Angajamentul specific, semnat și datat de producător sau, după caz, de o persoană fizică autorizată să reprezinte societatea, precum că deșeurile care fac obiectul planului de operare și care sunt colectate de acesta întru aplicarea prezentului Regulament, sunt:

a. acceptate gratuit de către acesta, cu excepția cazului în care se prevede altfel în Regulament;

b. sunt tratate de acesta în conformitate cu cerințele prevăzute în prezentul Regulament.

 De asemenea, angajamentul precizează modul în care sunt acoperite costurile de colectare, selectare și tratare a tuturor deșeurilor de ambalaje.

1. ***Aprobarea planului de operare***

 Planul de operare se aprobă în conformitate cu următoarea procedură:

 1. Cererea de aprobare a planului de operare se depune la organul central de mediu al administrației publice, prin scrisoare recomandată sau este depus la autoritatea competentă, cu dovada primirii, de preferință în numele solicitantului, semnată și datată de solicitant sau, după caz, de o persoană fizică autorizată să reprezinte societatea și include următoarele anexe:

1. după caz, o copie a acordului de asociere împreună cu oricare amendamente la acest memorandum în ultimii cinci ani;
2. proiectul planului de operare pentru care este solicitată autorizarea;

 2. Organul central de mediu al administrației publice verifică cererea de aprobare a planului.

a) În cazul în care cererea se dovedește a fi incompletă, în termen de 14 zile calendaristice de la depunerea sau suplimentarea cererii, autoritatea competentă informează solicitantul cu privire la aceasta, prin scrisoare recomandată, care identifică informațiile și detaliile care lipsesc;

b) În cazul în care cererea se dovedește a fi completă, în termen de 14 zile calendaristice de la depunerea și completarea aplicației, autoritatea competentă informează solicitantul cu privire la aceasta prin scrisoare înregistrată;

 3. Organul central de mediu al administrației publice ia o decizie cu privire la cerere în termen de două luni de la data la care se stabilește că cererea este completă. În aceste 2 luni, autoritatea competentă poate solicita clarificări și informații necesare pentru a permite o evaluare substanțială a cererii;

 4. Organul central de mediu al administrației publice informează solicitantul cu privire la decizia sa, prin scrisoare recomandată, în termen de zece zile calendaristice de la decizia luată.

5. Planul de operare se aprobă pentru o perioadă maximă de cinci ani.

6. În cazul în care planul se aprobă pentru o perioadă mai scurtă, autoritatea competentă trebuie să argumenteze decizia luată.

7. Cererea de aprobare poate fi depusă repetat, în conformitate cu procedura prevăzută la punctele 1- 6 de mai sus pentru o perioadă maximă de cinci ani.

 8. Organul central de mediu al administrației publice poate:

a) să abroge aprobarea planului de operare la cererea solicitantului;

b)să abroge oficial sau să suspende aprobarea planului, în cazul în care a identificat o încălcare a cerințelor prezentului Regulament sau o infracțiune. Cu excepția cazului în care există un pericol iminent și imediat pentru sănătate sau pentru mediu, deținătorul planului de operare este informat cu privire la decizia luată și motivele care stau la baza acesteia, prin scrisoare recomandată, cu cel puțin 14 zile înainte de notificarea deciziei respective. În acest timp, deținătorul planului de operare se poate apăra sau își poate aduce în ordine starea lucrurilor.

9. Deținătorul planului de operare este obligat să informeze imediat autoritatea competentă, prin scrisoare recomandată, privind modificarea următoarelor informații din dosarul său:

a) datele de identificare ale companiei;

b) adresa sau datele de contact;

c) obiectul planului de operare aprobat;

d) angajamentele din planul de operare aprobat.

10. Persoana fizică sau juridică trebuie să respecte cu strictețe angajamentele incluse în planul de operare aprobat.

11. Planul de operare este prezentat, anual, înainte de data de 1 octombrie a anului care precede anul la care se referă planul de acțiune. Planul de operare anual conține un rezumat al acțiunilor planificate și un grafic clar al acestora, rezultatele scontate și divizarea sarcinilor.

12. Până de data de 1 aprilie a fiecărui an, trebuie depus un raport privind implementarea planului colectiv în cursul anului calendaristic precedent.

**Anexa nr. 3**

**Cerinţe minime pentru efectuarea auditului operaţional extern pentru solicitanţii auditului**

Solicitanţii auditului operaţional extern pot fi, după caz, organizaţii colective, producători individuali sau reprezentanţi autorizaţi ai producătorilor.

I. ***Programul de audit*** trebuie să cuprindă următoarele cerinţe minime:

 a) verificarea îndeplinirii responsabilităţilor descrise în capitolul IV și V;

b) verificarea acurateţei raportărilor privind stadiul îndeplinirii obiectivelor anuale de colectare şi valorificare, conform prevederilor prezentului Regulament;

c) verificarea conformităţii raportărilor în relaţia cu generatorii de deşeuri de ambalaje, colectorii de deșeuri de ambalaje, generatorii de deșeuri de ambalaje sau valorificatorii acestora;

d) verificarea trasabilităţii deşeurilor colectate, de la punctul de colectare/colector până la instalaţia de tratare/valorificare;

e) determinarea riscurilor care ar putea apărea în activitatea solicitanţilor;

f) determinarea discrepanţelor dintre datele evaluate la nivel intern şi cele raportate către autorităţile de mediu;

g) verificarea proceselor interne pentru fiecare tip de activitate;

h) verificarea existenţei şi rezultatele controalelor efectuate de către autorităţile de mediu, după caz;

i) verificarea respectării elementelor din autorizaţia de mediu pentru gestionarea deșeurilor, după caz;

j) verificarea constituirii garanţiei financiare în forma aplicabilă, fiecărei categorii de producători individuali/reprezentanţi autorizaţi/organizaţii colective.

 II. ***Raportul de audit operaţional extern*** va cuprinde cel puţin următoarele elemente:

a) dacă solicitantul şi-a îndeplinit cel puţin obiectivele anuale de colectare, reciclare, şi valorificare, conform prevederilor prezentului Regulament;

b) dacă s-au respectat prevederile legislaţiei de mediu în domeniu;

c) dacă au constituit garanţia financiară în forma aplicabilă;

d) dacă s-a asigurat transparenţa faţă de toţi operatorii economici pentru care au preluat responsabilitatea;

e) dacă s-au respectat aceleaşi tarife de preluare a responsabilităţii de gestionare a deșeurilor de ambalaje faţă de toţi producătorii/reprezentaţii autorizaţi pentru care au preluat responsabilitatea, după caz;

f) dacă au afişat pe site-ul propriu lista cu operatorii economici pentru care au preluat responsabilitatea, valoarea tarifelor de gestionare;

g) dacă s-a reinvestit profitul, în aceleaşi tipuri de activităţi întreprinse în vederea îndeplinirii obligaţiilor pentru care au preluat responsabilitatea, de către sistemele colective;

h) riscurile la care se expun şi modul lor de remediere;

i) elementele interne şi externe care împiedică solicitantul să îşi îndeplinească obiectivele de colectare şi valorificare a deșeurilor de ambalaje.

 **Anexa Nr. 4**

**SISTEM DE MARCAJ ŞI IDENTIFICARE PENTRU AMBALAJE**

A
  Sistem de numerotare şi abrevieri pentru mase plastice

|  |  |  |
| --- | --- | --- |
| Materialul | Abrevierile | Numerotarea |
| Polietilen tereftalat | PET | 1 |
| Polietilenă de mare densitate | HDPE | 2 |
| Policlorură de vinil | PVC | 3 |
| Polietilenă de mică densitate | LDPE | 4 |
| Polipropilenă | PP | 5 |
| Polistiren | PS | 6 |
|  |  | 7 |
|  |  | ' |
|  |  | 19 |

B
  Sistem de numerotare şi abrevieri pentru hârtie şi plăci fibrolemnoase

|  |  |  |
| --- | --- | --- |
| Materialul | Abrevierile | Numerotarea |
| Carton ondulat | PAP | 20 |
| Carton neondulat | PAP | 21 |
| Hârtie | PAP | 22 |
|  |  | 23 |
|  |  | ' |
|  |  | 39 |

C
  Sistem de numerotare şi abrevieri pentru metale

|  |  |  |
| --- | --- | --- |
| Materialul | Abrevierile | Numerotarea |
| Oţel | FE | 40 |
| Aluminiu | ALU | 41 |
|  |  | 42 |
|  |  | ' |
|  |  | 49 |

D
  Sistem de numerotare şi abrevieri pentru materiale din lemn

|  |  |  |
| --- | --- | --- |
| Materialul | Abrevierile | Numerotarea |
| Lemn | FOR | 50 |
| Plută | FOR | 51 |
|  |  | 52 |
|  |  | ' |
|  |  | 59 |

E
  Sistem de numerotare şi abrevieri pentru materiale textile

|  |  |  |
| --- | --- | --- |
| Materialul | Abrevierile | Numerotarea |
| Bumbac | TEX | 60 |
| Iută | TEX | 61 |
|  |  | 62 |
|  |  | ' |
|  |  | 69 |

F
  Sistem de numerotare şi abrevieri pentru sticlă

|  |  |  |
| --- | --- | --- |
| Materialul | Abrevierile | Numerotarea |
| Sticlă incoloră | GL | 70 |
| Sticlă verde | GL | 71 |
| Sticlă brună | GL | 72 |
|  |  | 73 |
|  |  | ' |
|  |  | 79 |

G
  Sistem de numerotare şi abrevieri pentru compozite

|  |  |  |
| --- | --- | --- |
| Materialul | Abrevierile | Numerotarea |
| Hârtie şi carton/diverse metale |  | 80 |
| Hârtie şi carton/plastic |  | 81 |
| Hârtie şi carton/aluminiu |  | 82 |
| Hârtie şi carton/tablă galvanizată |  | 83 |
| Hârtie şi carton/plastic/aluminiu |  | 84 |
| Hârtie şi carton/plastic/aluminiu/tablă  |  | 85 |
|  |  | 86 |
|  |  | ' |
|  |  | 89 |
| Plastic/aluminiu |  | 90 |
| Plastic/tablă galvanizată |  | 91 |
| Plastic/diverse metale |  | 92 |
|  |  | 93 |
|  |  | 94 |
| Sticlă/plastic |  | 95 |
| Sticlă/aluminiu |  | 96 |
| Sticlă/tablă galvanizată |  | 97 |
| Sticlă/diverse metale |  | 98 |
|  |  | 99 |

\*) Compozite: C plus abrevierea corespunzătoare materialului predominant (C/).

**Anexa Nr. 5**

|  |
| --- |
| **Agenții economici prevăzuți la punctul 14 lit. a) și b)** |
|  |
| Denumirea agentului economic: |
| Adresa:  |
| Tel./Fax/e-mail:  |
| Cod CAEN pentru activitatea aferentă raportării:  |
| CUI: |
| Anul pentru care se realizează raportarea: |
|  |
| **Tabelul Nr. 1** |
| Material | Ambalaje plasate pe piață - Total[tone] | Dintre care:Ambalaje destinate să devină deșeuri municipale[tone] | Deșeuri de ambalaje valorificate |
| Cantitatea[tone] | 1)Denumirea valorificatorului autorizat +CUI | 2)Operația de valorificare la care a fost supus deșeul |
| 0 | 2 | 3 | 4 | 5 | 6 |
| Sticlă |   |   |   |  |   |
| Plastic |   |   |   |   |   |
| Hârtie carton |   |   |   |   |   |
| Metal |   |   |   |  |   |
| Lemn |  |  |  |  |  |
| Altele |  |  |  |  |  |
| **TOTAL** |  |  |  |  |  |
| Se raportează în tone cu două zecimale. |
| 1) În cazul existenței mai multor valorificatori, se completează câte un rând pentru fiecareÎn cazul în care deșeurile de ambalaje se exportă, în coloana 5 se trec datele de identificare ale exportatorului și țara de destinație. |
| 2) Se raportează dacă operația a fost de reciclare materială sau alte forme de reciclare (în acest caz se va preciza explicit forma de reciclare) sau daca a fost valorificare prin alte metode decât reciclare ( caz în care se va preciza explicit forma de valorificare)  |
| **Datele din coloanele 5 și 6 nu se raportează în cazul în care responsabilitățile au fost transferate sistemului colectiv** |
| **Agenții economici prevăzuți la punctual 14 lit. c)** |
| Agenții economici prevăzuți la punctul c) trebuie să raporteze ambalajele folosite pentru ambalarea ambalajelor de desfacere folosind Tabelul 1 |
| Denumirea agentului economic: |
| Adresa:  |
| Tel./Fax/e-mail:  |
| Cod CAEN pentru activitatea aferentă raportării:  |
| CUI: |
| Anul pentru care se realizează raportarea: |
|  |
| **Tabelul Nr. 2** |
| Material | Ambalaje de desfacere fabricate/ importate pentru piață - Total[tone] | Dintre care:1)Pungi de transport din plastic [număr de bucăți] | Deșeuri de ambalaje valorificate |
| Cantitatea[tone] | 2)Denumirea valorificatorului autorizat +CUI | 3)Operația de valorificare la care a fost supus deșeul |
| 1 | 2 | 3 | 4 | 5 | 6 |
| Sticlă |   |   |   |  |   |
| Plastic |   |   |   |   |   |
| Hârtie carton |   |   |   |   |   |
| Metal |   |   |   |  |   |
| Lemn |  |  |  |  |  |
| Altele |  |  |  |  |  |
| **TOTAL** |  |  |  |  |  |
| Se raportează în tone cu două zecimale. |
| 1) Nu se includ pungile din plastic foarte subțire |
| 2) În cazul existenței mai multor valorificatori, se completează câte un rând pentru fiecare În cazul în care deșeurile de ambalaje se exportă, în coloana 5 se trec datele de identificare ale exportatorului și țara de destinație. |
| 3) Se raportează dacă operația a fost de reciclare materială sau alte forme de reciclare (în acest caz se va preciza explicit forma de reciclare) sau daca a fost valorificare prin alte metode decât reciclare ( caz în care se va preciza explicit forma de valorificare). |

|  |
| --- |
| **Agenții economici prevăzuți la punctual 14 lit. d)** |
| Agenții economici prevăzuți la punctul d) trebuie să raporteze ambalajele folosite pentru ambalarea ambalajelor destinate pentru închiriere, folosind Tabelul 1 |
| Denumirea agentului economic: |
| Adresa:  |
| Tel./Fax/e-mail:  |
| Cod CAEN pentru activitatea aferentă raportării:  |
| CUI: |
| Anul pentru care se realizează raportarea: |
|  |
| **Tabelul Nr. 3** |
| Material | 1)Ambalaje spre închiriere - Total[tone] | Deșeuri de ambalaje valorificate |
| Cantitatea[tone] | 2)Denumirea valorificatorului autorizat +CUI | 3)Operația de valorificare la care a fost supus deșeul |
| 1 | 2 | 3 | 4 | 5 |
| Sticlă |   |   |  |   |
| Plastic |    |   |   |   |
| Hârtie carton |    |   |   |   |
| Metal |   |   |  |   |
| Lemn |  |  |  |  |
| Altele |  |  |  |  |
| **TOTAL** |  |  |  |  |
| Se raportează în tone cu două zecimale. |
| 1) Se raportează numai ambalajele care au fost achiziționate sau, după caz, fabricate în anul de raportate pentru a fi oferite spre închiriere |
| 2) În cazul existentei mai multor valorificatori, se completează câte un rând pentru fiecare În cazul în care deșeurile de ambalaje se exportă, în coloana 4 se trec datele de identificare ale exportatorului și țara de destinație. |
| 2) Se raportează dacă operația a fost de reciclare materială sau alte forme de reciclare (în acest caz se va preciza explicit forma de reciclare) sau daca a fost valorificare prin alte metode decât reciclare ( caz în care se va preciza explicit forma de valorificare). |

|  |
| --- |
| **Sistemul colectiv** |
|  |
| Denumire: |
| Adresa:  |
| Tel./Fax/e-mail:  |
| CUI: |
| Anul pentru care se realizează raportarea: |
|  |
| **Tabelul Nr. 4** |
| Material | Ambalaje pentru care a preluat responsabilitatea - Total[tone] | Dintre care:Ambalaje destinate să devină deșeuri municipale[tone] | Deșeuri de ambalaje valorificate |
| Cantitatea[tone] | 1)Proveniența | 2)Denumirea valorificatorului autorizat +CUI | 3)Operația de valorificare la care a fost supus deșeul |
| 1 | 2 | 3 | 4 | 5 | 6 | 7 |
| Sticlă |   |   |   |  |  |   |
| Plastic |   |   |   |   |  |   |
| Hârtie carton |   |   |   |   |  |   |
| Metal |   |   |   |  |  |   |
| Lemn |  |  |  |  |  |  |
| Altele |  |  |  |  |  |  |
| **TOTAL** |  |  |  |  |  |  |
| Se raportează în tone cu două zecimale. |
| 1) Se va menționa dacă sunt deșeuri de ambalaje municipale sau deșeuri provenite din activități de comerț si producție |
| 2) Se completează câte un rând pentru fiecare agent economic valorificatorÎn cazul în care deșeurile de ambalaje se exportă, în coloana 5 se trec datele de identificare ale exportatorului și țara de destinație. |
| 3) Se raportează dacă operația a fost de reciclare materială sau alte forme de reciclare (în acest caz se va preciza explicit forma de reciclare) sau daca a fost valorificare prin alte metode decât reciclare (caz în care se va preciza explicit forma de valorificare). |

|  |
| --- |
| **Unităţile administrativ – teritoriale/asociaţiile de dezvoltare interraionale** |
|  |
| Denumire: |
| Adresa:  |
| Tel./Fax/e-mail:  |
| CUI: |
| Anul pentru care se realizează raportarea: |
|  |
| **Tabelul Nr. 5** |
| Material | Deșeuri de ambalaje municipale colectate separat/sortate [tone] | Deșeuri de ambalaje municipale încredințate sistemului colectiv[tone] | Deșeuri de ambalaje municipale încredințate direct spre valorificare  |
| Cantitatea[tone] | 1)Denumirea valorificatorului autorizat +CUI | 2)Operația de valorificare la care a fost supus deșeul |
| 0 | 2 | 3 | 4 | 5 | 7 |
| Sticlă |   |   |   |  |   |
| Plastic |   |   |   |   |   |
| Hârtie carton |   |   |   |   |   |
| Metal |   |   |   |  |   |
| Lemn |  |  |  |  |  |
| Altele |  |  |  |  |  |
| **TOTAL** |  |  |  |  |  |
| Se raportează în tone cu două zecimale. |
| 1) Se completează câte un rând pentru fiecare agent economic valorificatorÎn cazul în care deșeurile de ambalaje se exportă, în coloana 5 se trec datele de identificare ale exportatorului și țara de destinație. |
| 2) Se raportează dacă operația a fost de reciclare materială sau alte forme de reciclare (în acest caz se va preciza explicit forma de reciclare) sau dacă a fost valorificare prin alte metode decât reciclare ( caz în care se va preciza explicit forma de valorificare)  |

|  |
| --- |
| **Agenții economici autorizați pentru colectarea deșeurilor de ambalaje** |
|  |
| Denumirea agentului economic: |
| Adresa:  |
| Tel./Fax/e-mail:  |
| CUI: |
| Anul pentru care se realizează raportarea: |
|  |
| **Tabelul Nr. 6** |
| Material | Deșeuri de ambalaje colectate [tone] | Deseuri de ambalaje încredințate spre valorificare  |
| Cantitatea[tone] | 1)Denumirea agentului economic care a preluat deșeurile +CUI | 2) Calitatea agentului economic care a preluat deșeurile  |
| 1 | 2 | 3 | 4 | 5 |
| Sticlă |   |   |  |   |
| Plastic |    |   |   |   |
| Hîrtie carton |    |   |   |   |
| Metal |  |   |  |   |
| Lemn |  |  |  |  |
| Altele |  |  |  |  |
| **TOTAL** |  |  |  |  |
| Se raportează in tone cu două zecimale. |
| 1) Se completează cate un rând pentru fiecare valorificator autorizatÎn cazul în care deșeurile de ambalaje se exporta, în coloana 4 se trec datele de identificare ale exportatorului și țara de destinație. |
| 2) Se raportează dacă desfășoară activitatea de reciclare materială sau alte forme de reciclare (în acest caz se va preciza explicit forma de reciclare) sau daca a fost valorificare prin alte metode decît reciclare (caz în care se va preciza explicit forma de valorificare)  |

|  |
| --- |
| **Agenții economici autorizați pentru valorificarea deșeurilor de ambalaje** |
|  |
| Denumirea agentului economic: |
| Adresa:  |
| Tel./Fax/e-mail:  |
| CUI: |
| Anul pentru care se realizează raportarea: |
|  |
| **Tabelul Nr. 7** |
| 1) Material | Deșeuri de ambalaje valorificate [tone] | 2)Operația de valorificare la care a fost supus deșeul | 3)Denumirea agentului economic care a furnizat deșeurile +CUI | Cantitatea[tone] | 4) Calitatea agentului economic care a furnizat deșeurile  |
| 1 | 2 | 3 | 3 | 4 | 5 |
|  |   |  |   |  |   |
| **TOTAL** |  |  |  |  |  |
| Se raportează în tone cu două zecimale. |
| 1) Se va menționa după caz sticla, plastic, hârtie-carton, metal, lemn sau altele |
| 2) Se raportează dacă operația a fost de reciclare materială sau alte forme de reciclare (în acest caz se va preciza explicit forma de reciclare) sau dacă a fost valorificare prin alte metode decât reciclare (caz în care se va preciza explicit forma de valorificare)  |
| 3) Se completează câte un rând pentru fiecare valorificator autorizat Deșeurile de ambalaje importate în vederea valorificării nu se raportează. |
| 4) Se va menționa după caz dacă este colector, comerciant sau operator de salubrizare |